S-5981/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. desember 2021, á hendur Í-kvk-þgf L-kvk-þgf K-kvk-þgf, kt. [...], [...], [...], fyrir eftirtalin umferðar- og fíkniefnalagabrot, með því að hafa:

1. Föstudaginn 16. október 2020 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 6,0 ng/ml, klónazepam 15 ng/ml, oxýkódon 80 ng/ml og tetrahýdrókannabínól 1,6 ng/ml) austur Miklubraut í Reykjavík, við Bústaðaveg, þar sem lögregla stöðvaði aksturinn og haft í vörslum sínum 0,67 g af maríhúana, sem lögreglumenn fundu við leit í handtösku ákærðu.

M: [...]

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Mánudaginn 26. október 2020 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist klónazepam 43 ng/ml og tetrahýdrókannabínól 5,5 ng/ml) suður Tryggvagötu í Reykjavík, við hús nr. [...], þar sem lögregla stöðvaði aksturinn.

M:[...]

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Sunnudaginn 10. janúar 2021 ekið bifreiðinni [...] svipt ökurétti og óhæf til að stjórna henni örugglega vegna áhrifa slævandi lyfja (í blóði mældist klónazepam 20 ng/ml og oxýkódon 55 ng/ml) um Geirsgötu í Reykjavík, við Tryggvagötu, þar sem lögregla stöðvaði aksturinn.

M: [...]

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Föstudaginn 5. mars 2021 ekið bifreiðinni [...] svipt ökurétti um Strandgötu í Hafnarfirði, við hús nr. [...], þar sem lögregla stöðvaði aksturinn.

M: [...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á 0,67 gaf maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í á kæru.

Ákærða er fædd í [...]. Samkvæmt framlögðu sakavottorði, dagsettu 15. desember 2021, gekkst ákærða undir sekt með lögreglustjórasátt 3. október 2019 fyrir umferðarlagabrot, m. a. akstur undir áhrifum fíkniefna, og var svipt ökurétti í 4 mánuði frá 3. október 2019. Með dómi Héraðsdóms Suðurlands frá 12. október 2020 var ákærðu dæmd sekt fyrir umferðarlagabrot, m. a. akstur undir áhrifum ávana- og fíkniefna og var svipt ökurétti í 3 ár frá 29. október 2020. Loks var ákærðu gerð sekt með dómi Héraðsdóms Reykjavíkur þann 12. maí 2021 fyrir akstur án gildra ökuréttinda. Sakaferill ákærðu hefur að öðru leyti ekki áhrif á ákvörðun refsingar í máli þessu.

Brot ákærðu voru öll drýgð áður en síðastgreindur dómur var kveðinn upp yfir ákærðu. Verður henni því gerður hegningarauki vegna þeirra nú, sbr. 78. gr. almennra hegningarlaga nr. 19/1940. Við ákvörðun refsingar er miðað við að ákærða sé nú í þriðja sinn sekum akstur undir áhrifum ávana- og fíkniefna og í fyrstasinn sek um akstur svipt ökurétti.

Með hliðsjón af framangreindu, sakarefni þessa máls, dómvenju og 77. og 78. gr. almennra hegningarlaga nr. 19/1940 þykir refsing ákærðu hæfilega ákveðin 75 daga fangelsi.

Með vísan til lagaákvæða í ákæru er ákærða svipt ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk 0,67 grömmaf maríhúanasem hald var lagt á við rannsókn málsins.

Ákærða 544.874 krónur í sakarkostnað.

Af hálfu ákæruvaldsins flutti málið Á-kk-nf B. S-kk-nf aðstoðarsaksóknari.

S-kvk-nf D-kvk-nf J-kvk-nf aðstoðarmaður dómara kveður upp dóm þennan.

DÓMSORÐ:

Ákærða sæti fangelsi í 75 daga.

Ákærða er svipt ökurétti ævilangt frá birtingu dómsins að telja.

Ákærða sæti upptöku á 0,67 grömm af maríhúana.

Ákærða greiði 544.874 krónur í sakarkostnað.

S-kvk-nf D-kvk-nf J-kvk-nf